
ЕУРАЗИЯЛЫҚ ЭКОНОМИКАЛЫҚ КОМИССИЯ КЕҢЕС


ШЕШІМ

	2026 жылғы «13» наурыз
	№ 30
	                       Мәскеу қ.



«Өнеркәсіп салаларында бірлескен кооперациялық жобаларды іріктеу және оларды Еуразиялық экономикалық одаққа мүше мемлекеттердің іске асыруы кезінде қаржылық жәрдем көрсету туралы ережеге өзгерістер енгізу туралы» Еуразиялық үкіметаралық кеңес шешімінің жобасы туралы

Еуразиялық экономикалық комиссия Кеңесі шешті:
1. «Өнеркәсіп салаларында бірлескен кооперациялық жобаларды іріктеу және оларды Еуразиялық экономикалық одаққа мүше мемлекеттердің іске асыруы кезінде қаржылық жәрдем көрсету туралы ережеге өзгерістер енгізу туралы» Еуразиялық үкіметаралық кеңес шешімінің жобасы мақұлдансын (қоса беріліп отыр) және оны Еуразиялық үкіметаралық кеңестің қарауы үшін ұсынсын.
2.  Осы Шешім ресми жарияланған күнінен бастап күнтізбелік 10 күн өткен соң күшіне енеді.

Еуразиялық экономикалық комиссия Кеңесі мүшелері:
	Армения Республикасынан
	Беларусь Республикасынан
	Қазақстан Республикасынан
	Қырғыз
Республикасынан
	Ресей
Федерациясынан

	


М. Григорян
	Н. Петкевич
	С. Жұманғарин
	Д. Амангельдиев
	А. Оверчук

ЕУРАЗИЯЛЫҚ ҮКІМЕТАРАЛЫҚ КЕҢЕС


ШЕШІМ

	20  жылғы «      »                
	         № 
	                 қ.



Өнеркәсіп салаларында бірлескен кооперациялық жобаларды іріктеу және оларды Еуразиялық экономикалық одаққа мүше мемлекеттердің іске асыруы кезінде қаржылық жәрдем көрсету туралы ережеге өзгерістер енгізу туралы

Еуразиялық экономикалық одақ туралы 2014 жылғы 29 мамырдағы шарттың 92-бабы 9-тармағының 1-тармақшасына және Өнеркәсіптік ынтымақтастық туралы хаттаманың 3-тармағына (көрсетілген Шартқа №27 қосымша) сәйкес Еуразиялық үкіметаралық кеңес шешті:
1.  Еуразиялық үкіметаралық кеңестің 2023 жылғы 26 қазандағы №3 шешімімен бекітілген өнеркәсіп салаларында бірлескен кооперациялық жобаларды іріктеу және оларды Еуразиялық экономикалық одаққа мүше мемлекеттердің іске асыруы кезінде Қаржылық көмек көрсету туралы ережеге қосымшаға сәйкес өзгерістер енгізілсін.
 2. Осы шешім ресми жарияланған күнінен бастап күшіне енеді.

Еуразиялық үкіметаралық кеңестің мүшелері:

	Армения Республикасынан
	Беларусь Республикасынан
	Қазақстан Республикасынан
	Қырғыз
Республикасынан
	Ресей
Федерациясынан







	  Еуразиялық үкіметаралық кеңестің             жылғы             №        шешіміне
ҚОСЫМША



Өнеркәсіп салаларында бірлескен кооперациялық жобаларды іріктеу және оларды Еуразиялық экономикалық одаққа мүше мемлекеттердің іске асыруы кезінде қаржылық жәрдем көрсету туралы ережеге енгізілетін
 ӨЗГЕРІСТЕР

1. 3-тармақтың он екінші абзацындағы «осы уақыт ішінде» деген сөздер «ол үшін» деген сөздермен ауыстырылсын.
2. 4-тармақта:
а) «а» тармақшасына: 
бірінші абзацтың екінші сөйлеміндегі «(оның ішінде бірлескен кәсіпорын құру арқылы)» деген сөздер алып тасталсын;
жетінші абзац алынып тасталсын; 
сегізінші абзацтан кейін мынадай мазмұндағы абзацтармен толықтырылсын:
«Еуразиялық экономикалық комиссия Кеңесінің 2020 жылғы                       23 қарашадағы №105 шешімімен бекітілген Мемлекеттік (муниципалдық) сатып алу мақсаттары үшін тауарлардың жекелеген түрлерінің шығарылған елін айқындау қағидаларына сәйкес аталған материалдар және (немесе) жинақтауыштар, сондай-ақ технологиялық жабдықтар, оның қосалқы бөлшектері мен жинақтауыштары мүше мемлекеттердің аумақтарынан жүргізілуі тиіс, бұл Еуразиялық экономикалық одаққа мүше мемлекеттердің өнеркәсіптік тауарларының Еуразиялық тізілімінен үзінді көшірмемен немесе Тәуелсіз Мемлекеттер Достастығында Тауарлардың шығарылған елін айқындау қағидалары туралы 2009 жылғы 20 қарашадағы келісіммен расталады, оған сәйкес мүше мемлекет тауардың (өнімнің) шығарылған елі болып табылатын және тиісті мемлекеттің уәкілетті органы (ұйымы) көрсетілген Қағидаларда белгіленген нысан бойынша және шығарылған елді айқындау өлшемшарттарына сәйкес берген тауардың шыққан жері туралы сертификатпен расталады;»;
б) «б» тармақшасы мынадай редакцияда жазылсын:
«б) Кооперациялық жоба шеңберінде өндірілетін өнім Еуразиялық экономикалық комиссия Кеңесінің 2020 жылғы 23 қарашадағы № 105 шешімімен бекітілген мемлекеттік (муниципалдық) сатып алу мақсаттары үшін тауарлардың жекелеген түрлерінің шығарылған елін айқындау қағидаларына сәйкес мүше мемлекеттен шығарылатын болып есептелуге тиіс, Кооперациялық жоба шеңберінде өндірілетін өнім Еуразиялық экономикалық комиссия Кеңесінің 2020 жылғы                                                       23 қарашадағы № 105 шешімімен бекітілген мемлекеттік (муниципалдық) сатып алу мақсаттары үшін Тауарлардың жекелеген түрлерінің шығарылған елін айқындау қағидаларына сәйкес мүше мемлекеттен шығарылатын болып есептелуге тиіс, оған сәйкес мүше мемлекет тауардың (өнімнің) шығарылған елі болып табылатын және тиісті мемлекеттің уәкілетті органы (ұйымы) көрсетілген Қағидаларда белгіленген нысан бойынша және шығарылған елді айқындау өлшемшарттарына сәйкес берген тауардың шығу тегі туралы сертификатпен расталады;».
3.  5-тармақта:
а) тоғызыншы абзац мынадай редакцияда жазылсын:
«Одақтың кедендік аумағында мүше мемлекеттердің кәсіпорындары бұрын өндірмеген өнімді өндіру жөніндегі кооперациялық жобаға барлық мүше мемлекеттердің уәкілетті мемлекеттік органдарының растайтын хаттары ұсынылған жағдайда-50 балл;»;
б) оныншы абзац «елдер,» деген сөзден кейін «жеткізу шарттарының, оның ішінде алдын ала жасалған шарттардың көшірмелері ұсынылған жағдайда,» деген сөздермен толықтырылсын.
в) он бірінші абзацтан кейін мынадай мазмұндағы абзацтармен толықтырылсын:
«ғылыми ұжымдар мен кәсіпорындар іске асырған ғылыми-зерттеу және тәжірибелік-конструкторлық жұмыстардың (ҒЗТКЖ) нәтижелерін пайдалануды қамтамасыз ететін кооперациялық жобаларға (ғылыми ұжымдар мен ұйымдар арасында жасалған ҒЗТКЖ жүргізуге арналған шарттардың болуымен расталады):
3 мүше мемлекеттен және одан көп-50 балл;
2 мүше мемлекеттің – 20 балл.».
4. 6-тармақтың «в»  тармақшасындағы «немесе оңалту» деген сөздер алып тасталсын.
5. 7 тармақтың бірінші абзацы мынадай редакцияда жазылсын: 
«7. Қаржылық жәрдемдесу тетігіне қатысуға үміткер Банк мынадай талаптарға сай болуы тиіс:».
6. 8-тармақ «қосу» деген сөзден кейін «Банк және» деген сөздермен толықтырылсын.
7. 11 тармақ мынадай редакцияда жазылсын:
«11. Субсидия қаржы ұйымына субсидия беру туралы келісімге сәйкес, Ресей Федерациясының Орталық банкі Комиссия Алқасының кооперациялық жобаны мақұлдау және қаржы ұйымына субсидия беру туралы Комиссия Кеңесі шешімінің жобасы жөніндегі өкім қабылдаған күнге белгілеген ресей рублінің кредиттік шарт валютасына қатысты бағамы бойынша ресей рублімен беріледі. Ресей рублінің кредиттік шарт валютасына қатысты бағамы Комиссия Кеңесінің кооперациялық жобаны мақұлдау және қаржы ұйымына субсидия беру туралы шешімінде (бұдан әрі – Комиссия Кеңесінің жобаны мақұлдау туралы шешімі) бекітіледі.».
8. 14-тармақтың үшінші абзацындағы «бір жоба бойынша берілетін» деген сөздер «бір жоба бойынша» деген сөздермен ауыстырылсын.
9.VI бөлім мынадай мазмұндағы 141-тармақпен толықтырылсын:
«141. Субсидияның шекті сомасы Комиссия Кеңесінің жобаны мақұлдау туралы шешімінде көрсетіледі.
Субсидияның нақты сомасы кооперациялық жобаны іске асыру қорытындылары бойынша айқындалады және қаржы ұйымы осы Ереженің X бөлімінде белгіленген тәртіппен ұсынған субсидия беру туралы өтініш негізінде Комиссия жүзеге асырған субсидия беру туралы келісім бойынша барлық төлемдер сомасына тең болады әрі субсидия беру туралы келісімге қосымша келісімде көрсетіледі.
Субсидияның нақты сомасы Комиссия Кеңесінің жобаны мақұлдау туралы шешімімен айқындалған субсидияның шекті сомасынан аспауға тиіс.»
10. 15-тармақ мынадай редакцияда жазылсын:
«15. Қарыз алушы (Кредит алушы) кооперациялық жобаны Комиссия Кеңесінің мақұлдауы мақсатында қаржы ұйымына мынадай құжаттарды жібереді:
а) мүше мемлекеттердің экономикалық қызмет түрлерінің сыныптауышына сәйкес жүзеге асырылатын шаруашылық жүргізуші субъектінің атауын, оның орналасқан жерін, негізгі қызмет түрін көрсете отырып, шаруашылық жүргізуші субъектінің басшысы немесе уәкілетті тұлғасы қол қойған, шаруашылық жүргізуші субъектінің мөрі (болған жағдайда) қойылған кооперациялық жобаны қаржыландыруға арналған өтінім, егер көрсетілген құжаттарға шаруашылық жүргізуші субъектінің уәкілетті тұлғасы қол қойған жағдайда, оның тиісті құжаттарға қол қою құқығын куәландыратын шаруашылық жүргізуші субъектінің уәкілетті тұлғасының сенімхаты қоса беріле отырып;
б) қаржылық жәрдем көрсету тетігіне қатысуға өтінім берілген күнге дейін күнтізбелік 60 күннен ерте емес күнгі жағдай бойынша осы Ереженің 6-тармағының «б» – «г», «е» және «ж» тармақшаларында көрсетілген талаптарға шаруашылық жүргізуші субъектінің сәйкестігі туралы шаруашылық жүргізуші субъектінің басшысы немесе уәкілетті тұлғасы қол қойған, шаруашылық жүргізуші субъектінің мөрі (болған жағдайда) қойылған анықтама;
в)  № 4 қосымшаға сәйкес нысан бойынша кооперациялық жобаның паспорты;
г) Кооперациялық жобаның сипаттамасын, оны іске асырудың негізгі міндеттері мен кезеңдерін, қаржылық жоспарды, тәуекелдерді бағалау мен тәуекелдерді басқаруды қамтитын, шаруашылық жүргізуші субъект қалыптастырған және оның бас бухгалтері (болған жағдайда) мен басшысы қол қойған бизнес-жоспар;
д)  осы құжаттар топтамасы ұсынылған күнге дейін күнтізбелік 60 күннен ерте емес күнгі жағдай бойынша шаруашылық жүргізуші субъектінің өзі резиденті болып табылатын мүше мемлекеттің заңнамасына сәйкес төленуге жататын салықтарды, алымдарды және өзге де міндетті төлемдерді төлеу жөніндегі орындалмаған міндеттемесінің 500 мың ресей рубліне баламалы сомадан асатын берешегінің жоқ екендігі туралы салық органының анықтамасы;
е)  Кооперациялық жобаның іріктеу өлшемшарттарына сәйкестігін бағалау туралы, шаруашылық жүргізуші субъектінің басшысы немесе уәкілетті тұлғасы қол қойған, шаруашылық жүргізуші субъектінің мөрі (болған жағдайда) қойылған, осындай сәйкестікті растайтын құжаттар қоса берілген құжат, оның ішінде осы Ереженің 4-тармағының «а» тармақшасына сәйкес материалдардың және (немесе) жинақтаушы бөлшектердің, технологиялық жабдықтың, оған арналған қосалқы бөлшектер мен жинақтаушы бөлшектердің шыққан елін растайтын құжаттар.
Егер кооперациялық жобаға қатысушыда қаржылық жәрдем көрсету тетігіне қатысуға өтінім беру сәтінде материалдардың және (немесе) жинақтаушы бөлшектердің, технологиялық жабдықтың, оған арналған қосалқы бөлшектер мен жинақтаушы бөлшектердің шыққан елін растайтын құжаттар болмаған жағдайда, мынадай құжаттардың бірін ұсынуға жол беріледі:
мүше мемлекеттің уәкілетті органы  (ұйымы) берген, материалдардың және (немесе) жинақтаушы бөлшектердің, технологиялық жабдықтың, оған арналған қосалқы бөлшектер мен жинақтаушы бөлшектердің мүше мемлекеттердің өнеркәсіп өнімдерінің шығатын елін анықтау өлшемшарттарына сәйкестігі жөніндегі сараптама актісі, ол 2020 жылғы 23 қарашадағы № 105 Еуразиялық экономикалық комиссия Кеңесінің шешімімен бекітілген, мемлекеттік (муниципалдық) сатып алулар мақсатында тауарлардың шығатын елін анықтау ережелерінде көрсетілген;
мүше мемлекеттің уәкілетті органы (ұйымы) берген, материалдардың және (немесе) жинақтаушы бөлшектердің, технологиялық жабдықтың, оған арналған қосалқы бөлшектер мен жинақтаушы бөлшектердің тауарлардың шығатын елін анықтау өлшемшарттарына сәйкестігі жөніндегі сараптама актісі, ол 2009 жылғы 20 қарашадағы ТМД-дағы тауарлардың шығатын елін анықтау ережелері туралы келісімнің ажырамас бөлігі болып табылатын ТМД тауарларының шығатын елін анықтау ережелерінде көрсетілген;
ж) кооперациялық жобаға қатысушылардың құжаттарының, оның ішінде кооперациялық жобаның материалдарды, жинақтауыштарды, технологиялық жабдықтарды, бағдарламалық қамтамасыз етуді жеткізуге, инжинирингтік және құрылыс қызметтерін көрсетуге арналған алдын ала шарттардың (келісімшарттардың) іріктеу өлшемшарттарына сәйкестігін растайтын құжаттардың, сондай-ақ кооперациялық жобаға қатысушылардың жарғылық құжаттарының куәландырылған көшірмелері;
з) заңды тұлғалардың бірыңғай мемлекеттік тізілімінен (тіркелімінен, электрондық тіркелімінен) үзінді көшірме;
и)  Қаржы ұйымының талабы бойынша кооперациялық жобаға қатысушылардың кооперациялық жобасын іске асыруға қатысуын және олардың осы Ереженің 4-тармағында белгіленген іріктеу критерийлеріне сәйкестігін растайтын өзге де құжаттар.».
11. Мынадай мазмұндағы 151 тармақпен толықтырылсын:
«151. Егер кооперациялық жобаның қатысушысы өнім өндірісінде материалдардың және (немесе) жинақтаушы бөлшектердің жеткізілуін 1,5 пайыздан кем емес мөлшерде жүзеге асырса және бұл Ереженің 4-тармағының «а» тармақшасының төртінші – алтыншы абзацтарында көрсетілген шарттарға сәйкес келсе, 15-тармақта көзделген құжаттардан басқа, кооперациялық жобаның қатысушысының басшысы қол қойған жыл сайын жеткізілетін материалдар мен (немесе) жинақтаушы бөлшектердің үлесін өнім өндірісінде кемінде 5 пайыз деңгейіне жеткізу жоспарын-кестесі ұсынылады.
Егер кооперациялық жоба қаржылық жәрдем көрсету тетігіне өтінім берілген күнде 4-тармақтың «б» тармақшасында көрсетілген іріктеу өлшемшарттарына сәйкес келмесе, сондай-ақ кооперациялық жобаны жүзеге асыратын мүше мемлекеттердің шаруашылық жүргізуші субъектілерімен жасалған арнайы инвестициялық келісім немесе оған балама құжаттың көшірмесі ұсынылады, ол кооперациялық жобаның аяқталуына дейін локализация көрсеткішін қамтамасыз етуді көздейді.
Кооперациялық жобаның және қарыз алушының (Кредит алушының) 4 және 6-тармақтарда көрсетілген іріктеу өлшемшарттарына және талаптарға сәйкестігін тексеру қарыз алушы (Кредит алушы) ұсынған құжаттарға негізделе отырып қаржы ұйымы жүзеге асырады.
Қаржы ұйымының құзыретінде 15-тармақтың «е» тармақшасында көзделген сараптама актісін берген уәкілетті органға (ұйымға) аталмыш құжаттың шығарылғандығын растау мақсатында сұрау жіберу бар.
Қарыз алушы (Кредит алушы) кооперациялық жобаны Комиссия Кеңесінің мақұлдауы үшін бірнеше қаржы ұйымына құжаттарды ұсына алады.
Қаржылық жәрдем көрсету тетігіне қатысуға өтінім № 5 қосымшаға сәйкес нысанда, қарыз алушы (кредит алушы) анықтаған қаржы ұйымы арқылы Комиссияға жіберіледі.».
12. 16-тармақта:
а) бірінші абзацтағы «№ 5 қосымшаға сәйкес» деген сөздер «,осы Ережеге № 5 қосымшада көзделген» деген сөздермен ауыстырылсын;
б) «з» тармақша мынадай редакцияда жазылсын:
 «з) осы Ереженің 15 және 151-тармақтарында көрсетілген құжаттардың көшірмелері.» 
13. 17-тармақтың «г» тармақшасы мынадай редакцияда жазылсын:
«г) осы Ереженің 15 және 151-тармақтарында көрсетілген құжаттардың көшірмелері.»
14. 181-тармақпен толықтырылсын:
«181. Қаржы ұйымы осы Ереженің 18-тармағының «в» тармақшасында көзделген хатты алған күннен бастап 30 күнтізбелік күн ішінде жетіспейтін құжаттарды ұсынады. Құжаттардың толық болмауы жойылмаған жағдайда өтінім кері қайтарылады, бұл туралы Комиссия қаржы ұйымын хабардар етеді.
Қаржылық жәрдем көрсету тетігіне өтінімді қарау барысында негізгі ставка өзгерген жағдайда, қаржы ұйымы 16 немесе 17-тармаққа сәйкес бұрын жіберілген құжаттарға қосымша ретінде, Комиссияға № 4 қосымшада көзделген нысандағы кооперациялық жобаның жаңартылған паспортын және жоспарлы кезеңге арналған субсидия төлемдерінің жылдық (тоқсандық) болжамын (есептеулері мен қажеттілікті негіздеумен) ұлттық валютаның ресей рубліне қатысты ағымдағы бағамын ескере отырып жібереді.».
15. 19-тармақ мынадай редакцияда жазылсын:
«19. Қаржылық жәрдем көрсету тетігіне өтінімдер қаржы ұйымдары арқылы Комиссияға үздіксіз негізде жолданады.»
Комиссияның Өнеркәсіптік саясат департаменті сараптамалық топ мүшелеріне жібереді:
Комиссия тоқсан сайын келіп түскен өтінімдердің тізбесін (бұдан әрі – тізбе) ағымдағы жылдың 1 сәуір, 1 шілде, 1 қазан және 15 желтоқсан күндеріне (бұдан әрі – бақылау күндері) жағдай бойынша қалыптастырады және оларды осы Ережеге сәйкес белгіленген тәртіппен қарауға ұсынады.
Қаржылық қолдау тетігіне қатысуға арналған өтінімдер, егер олар кезекті бақылау күніне дейінгі 10 жұмыс күнінен кеш ұсынылса, келесі бақылау күніне қалыптастырылатын тізбеге енгізіледі.
Тізбеге бақылау күніне дейін осы Ереженің 16 немесе 17-тармақтарында көзделген құжаттардың толық топтамасы ұсынылған өтінімдер енгізіледі. Егер жетіспейтін құжаттар тиісті бақылау күнінен кейін ұсынылса, өтінім келесі бақылау күніне қалыптастырылатын тізбеге енгізіледі.».
16.  21-тармақ мынадай редакцияда жазылсын:
«21. Комиссияның Өнеркәсіптік саясат департаменті сараптамалық топ мүшелеріне жібереді:
а) осы Ереженің 19-тармағына сәйкес қалыптастырылған тізбе;
б) осы Ереженің № 5 қосымшасында көзделген нысан бойынша қаржылық қолдау тетігіне қатысуға арналған өтінімдер, осы Ереженің 16 немесе 17-тармақтарында көрсетілген құжаттар қоса тіркеліп, сондай-ақ осы Ереженің № 4 қосымшасында көзделген нысан бойынша кооперациялық жобаның паспорты;
в) өтінім берушілер ұсынған жобалық құжаттама негізінде жасалған кооперациялық жобалардың негізгі параметрлері туралы анықтамалар (анықтамалық материалдар), сондай-ақ Департаменттің кооперациялық жобалардың осы Ережеде белгіленген талаптарға сәйкестігі туралы ұстанымы және сараптамалық топтың ұсынымының жобасы;
г) қаржылық қолдау тетігіне қатысуға ұсынылған өтінімге сәйкес кооперациялық жобаның қорытынды рейтингін есептеу жобасы;
д) өзге де құжаттар.»
17.211-тармақпен мынадай мазмұнда толықтырылсын:
«211. Сараптамалық топ қаржылық қолдау тетігіне қатысуға арналған өтінімдерді және оларға қоса берілетін құжаттарды қарайды, сондай-ақ кооперациялық жобалардың іріктеу критерийлеріне сәйкестігін тексереді.
Жобалар сараптамалық топтың отырыстарында қаралады, олар Комиссия сараптамалық топ мүшелеріне құжаттар мен материалдарды жіберген күннен бастап кемінде 20 күнтізбелік күн өткеннен кейін, бірақ мүшелердің ұсынылған құжаттармен және материалдармен танысуын қамтамасыз ететін мерзімде өткізіледі.
Сараптамалық топ отырысының қорытындысы бойынша өтінімді пысықтауға жіберу қажеттілігі туралы шешім қабылдануы мүмкін.
Егер өтінім сараптамалық топ отырысының қорытындысы бойынша пысықтауға жіберілсе, Комиссия қаржы ұйымын отырыс өткізілген күннен бастап 20 күнтізбелік күннен аспайтын мерзімде өтінімге қатысты пысықталған құжаттар мен материалдарды ұсыну қажеттігі туралы хабардар етеді. Олар келіп түскеннен кейін Комиссия сараптамалық топтың қайта отырысын ұйымдастырады, ол ұсынылған пысықталған құжаттар мен материалдармен сараптамалық топ мүшелерінің танысуын қамтамасыз ететін мерзімде, бірақ Комиссия оларды сараптамалық топ мүшелеріне жіберген күннен бастап кемінде 15 күнтізбелік күн өткеннен кейін өткізіледі. Белгіленген мерзімде қаржы ұйымынан пысықталған құжаттар мен материалдар түспеген жағдайда, өтінім қараудан алынады және пысықтау қорытындысы бойынша келесі бақылау күні қалыптастырылатын тізбеге енгізілуі мүмкін.»
Сараптамалық топ сараптама жүргізу барысында ұсынылған әрбір кооперациялық жоба бойынша осы Ереженің 5-тармағында белгіленген бағалау жүйесіне сәйкес балл қояды. Бағалау нәтижелері бойынша ағымдағы қаржы жылында қолжетімді қаражатты ескере отырып, субсидия беруге басымдық берілетін кооперациялық жобалардың қорытынды рейтингі қалыптастырылады.». 
18. 22-тармақ мынадай редакцияда жазылсын:
«22. Өтінімдер Консультативтік комитеттің қарауына сараптамалық топтың ұсынымы негізінде, ол барлық өтінімдерге, оның ішінде тізбеге енгізілген және сараптамалық топ пысықтауға жіберіп, қаржы ұйымдары қайта ұсынған өтінімдерге қатысты сараптаманы аяқтағаннан кейін ұсынылады.
Консультативтік комитет кооперациялық жобалардың жинаған балл санын және олардың белгіленген іріктеу критерийлеріне сәйкестігін ескере отырып, Комиссия Алқасы мен Кеңесінің қарауына жіберуге ұсынылатын өтінімдер тізбесін ұсынады.»
19. 23-тармақтағы «мақұлданған өтінім» деген сөздер «қарауға ұсынылған өтінім» деген сөздермен ауыстырылсын.
20. Мынадай мазмұндағы 231 тармақпен толықтырылсын:
«231. Құжаттар мен материалдар жиынтығында жобаны мақұлдау туралы Комиссия Кеңесінің шешімі жобаға енгізіледі:
а) осы Ережеге № 4 қосымшада көзделген нысан бойынша кооперациялық жобаның паспорты;
б) осы Ережеге № 5 қосымшада көзделген нысан бойынша қаржылық жәрдемдесу тетігіне қатысуға өтінім;
в) осы Ереженің 16-тармағының «г» тармақшасына немесе 17-тармағының «б» тармақшасына сәйкес қаржы ұйымы ұсынатын жоспарлы кезеңге арналған субсидия төлемдерінің жылдық (тоқсан сайынғы) болжамы (қажеттіліктің есептеулерімен және негіздемесімен).».
21. 26-тармақтың екінші абзацындағы «25-тармақтың                                    «в» тармақшасымен» деген сөздер «25-тармақтың «б» және «в» тармақшаларымен» деген сөздермен ауыстырылсын.
22. 27-тармақтың «г» тармақшасы:
«жоспар-график» деген сөзден кейін «(болжам)» деген сөзбен толықтырылсын;
мынадай мазмұндағы ұсыныспен толықтырылсын: «субсидия төлемдерінің жоспар-кестесі (болжамы) нақты төлемдерді ескере отырып, қаржы жылының қорытындылары бойынша түзетілуі мүмкін;».
23. Мынадай мазмұндағы  271 тармақпен толықтырылсын:
«271. Субсидия беру туралы келісімді әзірлеу Комиссия Алқасы бекітетін үлгілік нысанды ескере отырып жүзеге асырылады.».
24. 28-тармақ «субсидия» деген сөзден кейін «(субсидия беру туралы келісімге қосымша келісім)» деген сөздермен толықтырылсын.
25. 29 тармақ мынадай редакцияда жазылсын:
«29. Субсидия беру туралы келісімді жасасудан бас тарту үшін негіздер:
а) осы Ереженің 31-тармағында көрсетілген құжаттарды ұсынбау;
б) осы Ереженің 31-тармағына сәйкес ұсынылатын құжаттарда көрсетілген қаржы ұйымы немесе қарыз алушы (кредит алушы) туралы анық емес ақпаратты анықтау;
в) Банктің осы Ереженің 7-тармағында көрсетілген талаптарға сәйкес келмеуі.».
26. 30-тармақтағы «Комиссия Алқасы» деген сөздер «Комиссия» деген сөздермен ауыстырылсын.
27. 31-тармақ мынадай редакцияда жазылсын:
 «31. Кооперациялық жобаны мақұлдау туралы хабарламаны алғаннан кейін қаржы ұйымы 60 күнтізбелік күн ішінде Комиссияға субсидия беру туралы келісімнің қол қойылған түпнұсқасын 3 дана етіп, неси шартының көшірмесін, қарыз алушының (Кредит алушының) осы Ереженің 6-тармағының «д» тармақшасында көрсетілген талапқа сәйкестігін растайтын құжаттарды, сондай-ақ осы Ереженің 16-тармағының «б» және «в» тармақшаларында көрсетілген құжаттарды қоса ұсынады. Комиссия ұсынылған құжаттарды олар түскен күннен бастап 20 күнтізбелік күн ішінде қарайды.»
Қаржы ұйымы белгіленген мерзімде Комиссияға субсидия беру туралы келісімнің қол қойылған түпнұсқасын немесе осы Ереженің 32-тармағында көрсетілген мерзімде пысықталған құжаттарды ұсынбаған жағдайда, Комиссия келісім жасасудан бас тартады, ал Комиссияның Өнеркәсіп және агроөнеркәсіптік кешен жөніндегі Алқа мүшесі (Министр) белгіленген тәртіппен Комиссия Кеңесінің жобаны мақұлдау туралы шешімінің күшін жою туралы шешім жобасын Кеңестің қарауына енгізеді.»
28. 32-тармақта:
төртінші абзац «пысықтау қажеттігі туралы» деген сөздерден кейін «көрсетілген хабарламаны алған күннен бастап 20 күнтізбелік күн ішінде» деген сөздермен толықтырылсын;
бесінші абзац «, сондай-ақ бұл туралы мүше мемлекеттердің уәкілетті органдарын хабардар етеді» деген сөздермен толықтырылсын. 
29. 34-тармақтың «б» тармақшасы мынадай редакцияда жазылсын: 
«б) банктің осы Ереженің 7-тармағының «а» - «в» және «е» тармақшаларында көрсетілген талаптарға сәйкестігі туралы (қажетті құжаттарды қоса бере отырып) және қарыз алушының (кредит алушының) осы Ереженің 6-тармағында көрсетілген талаптарға сәйкестігі туралы тиісті уәкілетті органдардың анықтамасы;».
30. 35-тармақтың «б» тармақшасы «бас тарту туралы» деген сөздерден кейін «бұзушылықтар анықталған жағдайда» деген сөздермен толықтырылсын.
31. 36-тармақтың бірінші абзацы «көрсетілген есептер,» деген сөздерден кейін «сондай-ақ осы Ереженің 4-тармағының «а» және «б» тармақшаларында көзделген іріктеу өлшемшарттары мен талаптарға сәйкестігін растайтын құжаттар» деген сөздермен толықтырылсын.
32. 37 тармақ мынадай мазмұндағы абзацпен толықтырылсын:
«Егер кооперациялық жобаны іске асыру қорытындылары бойынша субсидия беру туралы келісімге қосымша келісімде көрсетілген субсидияның нақты сомасы жобаны мақұлдау туралы Комиссия Кеңесінің шешімімен айқындалған субсидияның шекті сомасынан аз болған жағдайда, комиссияның Өнеркәсіп және агроөнеркәсіптік кешен жөніндегі алқа мүшесі (министрі) Комиссия Кеңесінің қарауы үшін субсидия сомасын түзету туралы шешімнің жобасын ұсынады.».
33. 50-тармақтың «в» тармақшасындағы «Комиссия Кеңесі шешім қабылдаған күннен бастап» деген сөздер «Комиссия Кеңесінің шешімі күшіне енген күннен бастап» деген сөздермен ауыстырылсын.
34. Көрсетілген Ережеге № 3 қосымшада төртінші және алтыншы абзацтардағы «пайыздық мөлшерлеме» деген сөздер «жеңілдікті пайыздық мөлшерлеме» деген сөздермен ауыстырылсын.
35. Көрсетілген Ережеге № 4 қосымша мынадай редакцияда жазылсын:
	
	«Өнеркәсіп салаларында бірлескен кооперациялық жобаларды іріктеу және оларды Еуразиялық экономикалық одаққа мүше мемлекеттердің іске асыруы кезінде қаржылық көмек көрсету туралы Ережеге № 4 (жаңа редакцияда-Еуразиялық үкіметаралық кеңестің 
№        шешімімен )
 ҚОСЫМША



	(үлгі)
Кооперациялық жобаның 
ПАСПОРТЫ

1. Кооперациялық жобаның атауы:________________________

2. Кооперациялық жобаның мақсаты, қысқаша сипаттамасы, іске асыру мерзімі:______________________________________________________________

3. Кооперациялық жоба шеңберінде ЕАЭО СЭҚ ТН (10 белгі деңгейінде) және ОКПД (ел бойынша ұқсас кодтар)кодын көрсете отырып өндірілетін тауарлар: ___________________________________ 
4. Қарыз алушы (Кредит алушы): _________________________________

5. Қаржы ұйымының атауы:_________________________
______________________________________________________________

6. Еуразиялық үкіметаралық кеңестің 2023 жылғы 26 қазандағы № 3 шешімімен бекітілген өнеркәсіп салаларында бірлескен кооперациялық жобаларды іріктеу және оларды Еуразиялық экономикалық одаққа мүше мемлекеттердің іске асыруы кезінде Қаржылық жәрдем көрсету туралы ереженің 4-тармағында айқындалған кооперациялық жобаның іріктеу критерийлеріне сәйкестігі: 
кооперациялық жобаға қатысушы* ________________ ынтымақтастық-
                                                                                                 (қатысушының атауы)              
тың келесі түрлерін іске асырады:
· Еуразиялық экономикалық одаққа мүше мемлекеттен өнімнің түпкілікті өндірісінде пайдалану үшін кемінде 5 пайыз мөлшерінде материалдар және (немесе) жинақтауыштар жеткізу;
· технологиялық жабдықты (қосалқы бөлшектер мен жинақтауыштарды) немесе бағдарламалық қамтамасыз етуді кооперациялық жоба құнының кемінде 5 пайызына жеткізу;
· кооперациялық жоба құнының кемінде 10 пайызы көлемінде өндірістік объектілердің жұмыс істеуі үшін қажетті инжинирингтік және құрылыс қызметтерін көрсету;
· кооперациялық жобаны іске асыруға оның құнының кемінде 10 пайызы мөлшерінде мүліктік жарна енгізу;
Кооперациялық жоба шеңберінде өндірілген өнім Еуразиялық экономикалық одақ мүше мемлекеттен шыққан болып танылады, бұл 2020 жылғы 23 қарашадағы №105 шешіммен бекітілген Еуразиялық экономикалық комиссия Кеңесінің мемлекеттік (муниципалдық) сатып алулар мақсаттары үшін жекелеген тауарлардың шыққан елін айқындау қағидаларына немесе 2009 жылғы 20 қарашадағы Тәуелсіз Мемлекеттер Достастығында тауарлардың шығарылған елін айқындау ережесі туралы келісімге сәйкес жүзеге асырылады:
· Ия 
· Жоқ;
кооперациялық жобаны іске асыру кезінде мынадай нәтижелерге қол жеткізу қамтамасыз етіледі (кемінде бір тармақты толтыру қажет): 
· жаңа бірлескен өнеркәсіп өндірістерін құру, қолданыстағы өндірістік қуаттарды ұлғайту, өндірісті технологиялық қайта жарақтандыру және (немесе) жаңғырту, жаңа жұмыс орындарын құру;
· _______ ресей рубліне баламалы сомада өнімді жеткізудің кооперациялық өндірістік тізбегі шеңберінде қосылған құнды қалыптастыру;
· ______ресей рубліне баламалы сомада үшінші елдерге өнім экспортын ұлғайту;
· Еуразиялық экономикалық одақтағы өзара сауда және өзара инвестициялар көлемінің ______ ресей рубліне баламалы сомада ұлғаюы.

7. Кооперациялық жобаға қатысушылар (жоба шеңберінде жеткізілетін жиынтықтауыштар, Материалдар, технологиялық жабдықтар (егер қолданылса) (ЕАЭО СЭҚ ТН кодтарын (10 белгі деңгейінде) және ОКПД (ел бойынша ұқсас кодтарды) көрсете отырып): _________________
______________________________________________________________

8. Қаржыландыру көздері (әрбір қаржы көздерінің көлемдерін көрсете отырып): ______________________________________________

9. Кооперациялық жобаның құны (ресей рубльінде):_________________
10. Қаржылық көмек көрсету шеңберінде бөлінетін кредиттік қаражаттың көлемі________________________________

11. Субсидия мөлшері (сомасы): _____________________________

12. Субсидиялау ставкасының мөлшері: _________________

13. Қарыз алушы (Кредит алушы) үшін жеңілдікті кредиттік мөлшерлеменің мөлшері:
____________________________________________________________

14. Қаржы ұйымы табысының болжамды сомасы (пайыздық төлемдер): ___________________

* Кооперациялық жобаның әрбір мәлімделген қатысушысы бойынша толтырылады.

	Ескертпе.
	Осы паспорттың 8-11 және 14 – тармақтарында көрсетілген мәліметтерді қарыз алушы (кредит алушы) Еуразиялық экономикалық комиссия Алқасының кооперациялық жобаны мақұлдау және қаржы ұйымына субсидия беру туралы Еуразиялық экономикалық комиссия кеңесі шешімінің жобасы туралы өкімін қабылдаған күні өзектендіреді (кредиттік шарттың валютасын ресей рублінен басқа валютада пайдаланған жағдайда) және өзектендірілген қол қойылған паспорт осындай өкім қабылданған күннен бастап 3 күнтізбелік күн ішінде комиссияға жіберіледі.».



36. Көрсетілген Ережеге № 5 қосымшаның 15-тармағының төртінші абзацы «ұлттық валюта» деген сөздерден кейін «жылдар бойынша» деген сөздермен толықтырылсын.
37. Көрсетілген Ережеге № 6 қосымша мынадай редакцияда жазылсын:
	

	«Өнеркәсіп салаларында бірлескен кооперациялық жобаларды іріктеу және оларды Еуразиялық экономикалық одаққа мүше мемлекеттердің іске асыруы кезінде қаржылық көмек көрсету туралы Ережеге № 6 (жаңа редакцияда-Еуразиялық үкіметаралық кеңестің 
№        шешімімен )
 ҚОСЫМША



Еуразиялық экономикалық комиссияның кооперациялық жобаны мақұлдау және қаржы ұйымына субсидия беру туралы шешімі жобасының 
НЫСАНЫ


ШЕШІМ

	_202  жылғы
	         №
	   қ.         



Кооперациялық жоба туралы ______________________________
(кооперациялық жобаның атауы)                                                         және субсидия беру____________________________ 
                                           (қаржы ұйымының атауы)

29 мамырдағы Еуразиялық экономикалық одақ туралы Шарттың 4 тармағының 5 тармақшасына және 92 бабы 9 тармағының                                                1 тармақшасына сәйкес  Еуразиялық үкіметаралық кеңестің 2023 жылғы 26 қазандағы № 3 шешімімен бекітілген Өнеркәсіп салаларындағы бірлескен кооперациялық жобаларды іріктеу және оларды Еуразиялық экономикалық одаққа мүше мемлекеттердің іске асыруы кезінде қаржылық көмек көрсету туралы ережемен (бұдан әрі – Ереже) Еуразиялық экономикалық комиссия кеңесі шешті:
1. Кооперациялық жобаның паспортына сәйкес кооперациялық жобы _________________________(бұдан әрі – кооперациялық жоба)
            (кооперациялық жобаның атауы) Ереженің II бөлімінде көзделген кооперациялық жобаларды іріктеудің тиісті өлшемшарттарына сәйкес танылсын.
        2.____пайыз мөлшеріндегі және ресей рубльі_________________
                                                                                             валюта атауы
бағамында_____________________________________________________
                      (Еуразиялық экономикалық одаққа мүше мемлекеттің                                                                                   ____________________________ негізгі мөлшерлемені ескере отырып,       ұлттық (орталық) банкінің атауы)          субсидия мөлшерін ________  дейін ресей рубльінде анықтау.
                                         
3. Еуразиялық экономикалық комиссия Еуразиялық экономикалық одақтың бюджетінен_______________ субсидия беру туралы келісім 
                                   (қаржы ұйымының атауы)
жасасын және мынадай шекті көлемдерді ескере отырып ақшалай қаражат бөлуді қамтамасыз етсін:

_______ жылы – _________ ресей рублі;
_______ жылы – _________ ресей рублі;
_______ жылы – _________ ресей рублі;
_______ жылы– _________ ресей рублі;
_______ жылы – _________ ресей рублі.
4. Осы Шешім ресми жарияланған күнінен бастап күнтізбелік                       __ күн өткен соң күшіне енеді.».

______________

